# Faktaark YTF saksøker Bring

**Bakgrunnen for søksmålet:**

* 1. juni 2010 ble lagervirksomheten i Drammen overdratt fra Bring Logistics AS til Bring Warehousing AS.
* Bring Logistics AS var organisert i NHO, mens Bring Warehousing AS var organisert i arbeidsgiverforeningen Spekter.
* I forbindelse med virksomhetsoverdragelsen reserverte Bring Warehousing AS seg mot Speditøroverenskomsten, som hadde vært gjeldende i Bring Logistics AS. I tråd med arbeidsmiljøloven ble vilkårene i denne videreført som individuelle ordninger fram til avtalen gikk ut, 01.04.12.
* Bring Warehousing AS krevde at YTFs medlemmer skulle godta en avtale som ville ført til en lønnsforringelse med inntil 60 000 i årslønn. Avtalen hadde også dårligere arbeidsvilkår.
* YTF ville ikke akseptere at lønns- og arbeidsvilkår skulle forringes fordi Bring valgte å flytte lageret i Drammen fra en virksomhet organisert i NHO til en virksomhet i Spekter. Det ble betraktet som såkalt tariffhopping.
* YTF truet med streik om det ikke ble inngått en avtale lik speditøravtalen. Det var uaktuelt for Bring warehousing å videføre lønns- og arbeidsvilkårene i denne avtalen.
* Etter brudd i forhandlingene møttes partene hos Riksmekleren 12. oktober 2012, hvor YS Spekter representerte YTF. Partene kom ikke til enighet. Streik skulle derfor iverksettes fra mandag 15. oktober 2012.
* Dagen før streiken skulle iverksettes fant partene likevel fram til enighet.
* YTF mener enigheten består i at alle YTFs medlemmer, på meklingstidspunktet, skal være omfattet av skift- og ubekvemstillegg tilsvarende speditøravtalen.
* Bring holder nå to av disse medlemmene i YTF utenfor, ved å ikke betale dem tilleggene. Derfor har YTF valgt å bringe tvisten inn for Arbeidsretten.
* YTF ser på avtalen som ble inngått ved meklingen som et skritt mot en bedre tariffavtale i Bring Warehousing AS. I 2012 hadde avtalen en minstelønn på 130 kroner i timen, som vil gi en årslønn på 234 000. Speditøravtalen hadde i 2012 til sammenlikning en begynnerlønn på 157,95 kroner i timen.

**Fakta:**

Bring Warehousing AS er eid av Posten Norge AS, som igjen er eid av Samferdselsdepartementet.

Lenker til saker som omhandler konflikten:

<http://www.nrk.no/buskerud/lageransatte-i-streik-fra-mandag-1.8357379>

<http://www.nrk.no/buskerud/streiken-er-avverget-1.8358471>